Burundis sentralbank

Burundis sentralbank (fr: Banque de la République du Burundi) er sentralbanken i en østafrikanske republikken Burundi. Sentralbanken ble etablert i 1964, og har sitt hovedsete i hovedstaden, Bujumbura.

Historie
Bakgrunn
Sentralbankfunksjonen i Burundi har sammenheng med landets politiske historie. Burundi ble kolonisert på 1800-tallet, og var fra 1884 til 1918 en del av Tysk Østafrika. Under første verdenskrig erobret Storbritannia og Belgia det meste av Tysk Østafrika, og Burundi ble overgitt til Belgia da krigen endte i 1918. Fra 1916 til 1962 var Burundi en del av Ruanda-Urundi, før landet fikk sin uavhengighet fra Belgia 1. juli 1962. Etter dette tok det ca. to år før styresmaktene i Rwanda og Burundi var helt separert fra hverandre. 

Sentralbankfunksjonen
Fra 1916 til 1952 var det «Banque du Congo Belge» (BCB) som fungerte som valutautsteder. Etter dette overtok «Banque Centrale du Congo Belge et du Rwanda-Urundi» (BCCBRU). Fra 4. august 1960 hadde Rwanda og Burundi en felles sentralbank, «Banque d'Emission du Rwanda et du Burundi» (BERB), men etter at Rwanda og Burundi ble selvstendige land i 1962 ble «Banque du Royaume du Burundi» etablert 9. april 1964, med oppstart 19. mai samme år. 

Dagens navn, «Banque de la République du Burundi» ble vedtatt etter at landet ble erklært republikk (av Michel Micombero Ntare) 28. november 1966. Navnet er nedfelt i Dekret nr. 1/60 den 28. april 1967 (Décret-loi N° 1/60).

Oppgaver og målsettinger
Sentralbankens hovedoppgave er definisjon og gjennomføring av landets penge- og valutapolitikk. Dette innebærer å opprettholde en stabil valutakurs, og en penge- og valutapolitikk som bidrar til en bærekraftig økonomisk utvikling i Burundi.Burundis sentralbank – Missions de la banque , besøkt 17. desember 2011.

Hovedoppgavene er som følger:
 Utstede landets valuta
 Utøve landets penge- og kredittpolitikk
 Fungere som bankenes bank, og være «lender of last resort»
 Være statens bank, kasserer og rådgiver
 Administrere landets valutareserver, og kjøpe eller selge gull. BRB har fullmakt til å vedta forskrifter på valutatransaksjoner. 

Valutakursen ble fram til 1992 bestemt av sentralbanken. Fra mai 1992 til desember 2006 har det vært en gradvis omlegging til markedsstyrt valutakurs.Burundis sentralbank – Regime des changes , besøkt 17. desember 2011.

Organisasjon
Sentralbankens ledelse (La Direction) ledes av en sentralbanksjef og to visesentralbanksjefer «1er Vice Gouverneur» og «Vice Gouverneur».Burundis sentralbank – Organigramme, besøkt 21. desember 2025. 

Pr desember 2025 er Édouard Normand Bigendako sentralbanksjef.BRB - Conseil Général, besøkt 21. desember 2025. Han erstattet Dieudonné Murengerantwari i august 2023, etter at han hadde hatt stillingen siden august 2022.Burundi Forum - Burundi: MURENGERANTWARI Dieudonné remplace CIZA Jean à la BRB, besøkt 21. desember 2025.

Hovedkontoret ligger i hovedstaden, Bujumbura, men den har også etablert kontorer i Gitega (1982) sentralt i Burundi og Ngozi (1986) i nord. Disse kontorene er etablert for å bedre bankenes infrastruktur, og dermed bidra til utviklingen i landet.Burundis sentralbank – Organisation et fonctionnement , besøkt 15. april 2017. 

Fra 169 ansatte i 1964 har banken i dag 493 ansatte, hvorav 215 kvinner. Det er 23 ansatte i Gitega og 33 i Ngozi.BRB - Organisation , besøkt 15. april 2017.

Se også
 Liste over verdens sentralbanker

Referanser

Eksterne lenker
  Offisiell hjemmeside 

Kategori:Sentralbanker
Kategori:Etableringer i 1964
Kategori:Burundis økonomi
Kategori:Bujumbura